

# **คำสั่งองค์การบริหารส่วนตำบลสระโพนทอง**

**ที่ 100 / ๒๕๖0**

**เรื่อง แต่งตั้งคณะกรรมการจัดทำคู่มือการพัฒนาส่งเสริมการปฏิบัติงานเพื่อป้องกัน**

**ผลประโยชน์ทับซ้อนองค์การบริหารส่วนตำบลสระโพนทอง**

---------------------------------------

 ตามที่กระทรวงมหาดไทย โดยกรมส่งเสริมการปกครองท้องถิ่น ได้จัดทำบันทึกข้อตกลงความร่วมมือกับสำนักงานคณะกรรมการป้องกันและปราบปรามการทุจริตแห่งชาติ เมื่อวันที่ ๓ ธันวาคม ๒๕๕๗ ตามโครงการประเมินคุณธรรมและความโปร่งใสขององค์กรปกครองส่วนท้องถิ่น Integrity and Transparency Assessment (ITA) ประจำปีงบประมาณ พ.ศ.๒๕๖0 และสำนักงาน ปปช และตามคำสั่งคณะรักษาความสงบแห่งชาติ ที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตประพฤติมิชอบ โดยทุกส่วนราชการและหน่วยงานภาครัฐ กำหนดมาตรการหรือแนวทางแก้ไขปัญหาการทุจริตประพฤติมิชอบ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้

 เพื่อให้การจัดทำคู่มือการพัฒนาส่งเสริมการปฏิบัติงานเพื่อป้องกันผลประโยชน์ทับซ้อน

และได้ตระหนักถึงความสำคัญในการปฏิบัติงาน การดำเนินการขององค์กรปกครองส่วนท้องถิ่น การปฏิบัติหน้าที่หรือละเว้นการปฏิบัติหน้าที่โดยมิชอบ หรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย เพื่อให้การดำเนินการดังกล่าวเป็นไปตามวัตถุประสงค์ขององค์การบริหารส่วนตำบลสระโพนทอง จึงขอแต่งตั้งคณะกรรมการจัดทำคู่มือการพัฒนาส่งเสริมการปฏิบัติงานเพื่อป้องกันผลประโยชน์ทับซ้อนองค์การบริหารส่วนตำบลสระโพนทอง เพื่อใช้เป็นแนวทางในการปฏิบัติงานเพื่อป้องกันปัญหาผลประโยชน์ทับซ้อน ประกอบด้วย

1. นางบุญน้อม ลิ้มกุล นายก อบต.สระโพนทอง ประธานกรรมการ
2. นางทรัพย์ งามชัยภูมิ ปลัด อบต.สระโพนทอง กรรมการ
3. นางขวัญนภา ทองกระจ่าง หัวหน้าสำนักปลัด กรรมการ
4. นางประวัติ หอมวงศ์ ผู้อำนวยการกองคลัง กรรมการ
5. นายจิราวัฒน์ โคตรมา ผู้อำนวยการกองช่าง กรรมการ
6. นายรัฐพล อุดมบัว ผู้อำนวยการกองสวัสดิการฯ กรรมการ
7. นางปุณยนุช แวงยางนอก นักวิเคราะห์นโยบายฯ กรรมการ/เลขานุการ

ให้ผู้ได้รับการแต่งตั้งมีหน้าที่ พิจารณา กลั่นกรอง ศึกษาข้อมูลนำมากำหนดเป็น

คู่มือการพัฒนาและส่งเสริมการปฏิบัติงานเพื่อป้องกันผลประโยชน์ทับซ้อนองค์การบริหารส่วนตำบลสระโพนทอง เพื่อใช้เป็นแนวทางในการปฏิบัติงานต่อไป

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 20 เดือน มีนาคม พ.ศ.๒๕๖0

(ลงชื่อ)

(นางบุญน้อม ลิ้มกุล)

นายกองค์การบริหารส่วนตำบลสระโพนทอง